...id-direttivi se jinfirxu fil-qasam kollu tas-saħħa madwar il-pajjiż Il-Unjin Maltija għall-Infermiera u l-Qwiebel qalet li min-nhar il-Ħamis li ġej, l-infermiera membri tagħha fl-isptarijiet kollha, fid-djar tal-anzjani kif ukoll fiċ-ċentri ta' kura fil-komunità, se jkunu qed isegwu direttivi industrijali li se jkunu qed jolqtu s-servizz kollha tas-saħħa. Waqt konferenza tal-aħbarijiet li saret dalgħodu, l-MUMN saħqet li dawn id-direttivi se jibqgħu fis-seħħ sakemm jintlaħaq ftehim finali settorjali u se tissospendi biss dawn id-direttivi kull meta tissejjaħ laqgħa. Kien is-sit illum.com.mt li ħabbar dawn id-direttivi li tpoġġew għal ftit jiem fuq l-ixkaffa sakemm saret rikonċiljazzjoni bejn l-MUMN u l-Gvern li iżda ma ħalliet l-ebda riżultat. Waqt il-konferenza, l-MUMN qalet li kienu erba' r-raġunijiet ewlenin li wasslu biex l-MUMN tieħu din id-deċiżjoni. Skont il-unjin dawn huma: F’kumment mal - gazzetta ILLUM , Maria Cutajar, il-President tal-MUMN, fakkret li l-proċess kollu biex ikun iffirmat ftehim settorjali ġdid ilu li beda mis-sena l-oħra, sakemm is-sit illum.com.mt żvela kif dawn in-negozjati waqgħu nhar il-15 ta’ Ġunju. F’kuntatt mal-istess gazzetta, kelliema għall-Ministeru tas-Saħħa kienet qalet li l-Ministeru huwa fiduċjuż li finalment se jkun qed jintlaħaq qbil. L-infermiera kienu ġew infurmati bid-direttivi permezz ta' ittra mibgħuta mis-Segretarju Ġenerali tal-MUMN, Colin Galea, li kien qal hekk: "Konna infurmajniekom li ġej sajf jaħraq u emmnuni se jkun sajf jaħraq ferm." Liema infermiera se jkunu qed isegwu d-direttivi? Id-direttivi qed isiru għall-infermieri u/jew qwiebel fl-Isptar Mater Dei, inkluż dawk li jaħdmu fl-Emerġenza u d-Dipartiment tal-Out Patients, l-Isptar Pawlu Boffa, fiċ-ċentri kollha tas-saħħa madwar il-pajjiż, fl-Isptar tal-Onkoloġija Sir Anthony Mamo, fiċ-Ċentru tas-Saħħa tar-Rabat Għawdex, fl-Isptar Ġenerali ta' Għawdex, fl-Isptar Monte Carmeli, San Vinċenz De Paule, il-Unit tal-Endeskopija u fit-teatri kollha tal-operazzjonijiet. Dan apparti l-infemiera, membri tal-MUMN, li jaħdmu fid-djar tal-anzjani. Nuqqas ta' aktar minn 550 infermier Waqt il-konferenza, il-unjin akkużat lill-Gvern li mhuwiex sensittiv għas-sitwazzjoni li jinsabu fiha l-infermiera u saħqu li n-nuqqas ta' infermiera qed jaffettwa kuljum il-ħajja ta' ħafna nies. Saħqet kif, bejn wieħed u ieħor, hawn nuqqas ta' 550 infermier inqas minn dak neċċessarju. 'Pazjenti jaħarbu u fil-periklu' Il-Unjin qed tinsisti li dan in-nuqqas ta' infermiera, li hi tiddeskrivih bħala "allarmanti" qed ikollu impatt negattiv fuq il-pazjenti. Hija tat dawn l-eżempji: "Ma nixtiqux inkomplu nesponu aktar fatti biex ma noħolqux allarm fost il-poplu," tkompli tgħid il-unjin. 'Se ninjoraw kwalunkwe mandat ta' inibizzjoni' L-MUMN temmet twissi lill-Gvern li jekk ser jiġi sottomess fil-Qorti xi mandat ta' inibizzjoni, il-unjin se tkun qed tinjorah u se tkompli għaddejja bid-direttivi industrijali tagħha. "L-ebda mandat mhu ser iwaqqafna. Ser nibqgħu għaddejin sakemm dak li hu tagħna niħduh bi dritt," temmet tisħaq il-unjin.